  Анжелика Тихонова корреспондент 15-тӥ тулыспалэ Эгра ёросын пӧраськонъя «От Пельняня до Китая» куатетӥ огъяросси фестиваль ортчоз. Со сярысь Ижкар администрацилэн пресс-службаез ивортэ. Шулдыръяськон Эгра каргуртысь Шор площадьын но «Эгра» этнопаркын радъяськоз Куать ар ӵоже фестивале Эгра, Сьӧлта, Якшур-Бӧдья, Дэбес, Яр, Кизнер, Грак, Ува ёросъёсысь, Ижкарысь, Нефтекамскысь, Пермьысь но Набережные Челныысь вузкарись предприятиос вуылӥзы. Нунал ӵоже пӧртэм площадкаос ужалозы, концертъёс, презентациос, вожвылъяськонъёс, квестъёс, мастер-классъёс но вузкарон ярмаркаос ортчозы Пӧраськонъя фестивале пӧртэм сямен пыриськыны луэ: «Удмуртилэн шӧмъёсыз» площадкае продукциез поттыса яке вожвылъяськонъёсы пыриськыса. Пыр-поч ивор 8 (34134) 4-19-12, 8 (34134) 4-16-88 телефонъёсъя тодыны луэ Тодэ вайытом, 8-тӥ тулыспалэ Ижкарысь Шор площадьын «Пельняньлэн дунневыл нуналэз» фестиваль ортчоз. Тегъёс: Мерлык Эгра Удмуртия фестиваль пельнянь  